Джентльмены удачи фильмы геройы Василий Алибабаевич өсөн азиат кеше кәрәк була, тик кәрәкле типаж табыу оҙаҡҡа һуҙыла. Институт коридорында осраҡлы рәүештә генә Раднэр Моратовты буласаҡ фильмдың режиссеры Александр Серый осрата. Бына бит Василий Алибабаевич килә! Ҡап - ҡара сәсле, сем ҡара күҙле, ҡуңғырт йөҙлө Раднэр тап азиат кешеһе тиерлек шул. Эй, гражданка! Ты туда на ходи, ты суда ходи. А то снег башка попадет, совсем мертвый будешь, - тигән һүҙҙәргә кино төшөрөүселәр үҙҙәре тәгәрәп ятып көлә.. Бында акцент та, Василий Алибабаевичтың ғәмһеҙ, талғын тауышы ла урынлы. Раднэр Зиннәт улы Моратов кинола 80 - дән ашыу роль башҡара, театрҙа ла уйнай.